જાણકારોના જણાવ્યા પ્રમાણે પાછલાં સળંગ પાંચ ટ્રેડિંગ સેશનમાં વૈશ્વિક ક્રૂડના ભાવમાં મજબૂત સપોર્ટ જોવા મળ્યો છે. ઓપેકના દેશો ક્રૂડના ઉત્પાદનમાં ઘટાડો કરી શકે છે તેવા સેન્ટિમેન્ટ પાછળ ક્રૂડના ભાવમાં ઉછાળો નોંધાયો છે. દરમિયાન વૈશ્વિક બજારમાં જોવા મળેલા ક્રૂડના ઉછાળાના પગલે પેટ્રોલના ભાવમાં ઘટાડો થવાની શક્યતા સ્થાનિક બજારમાં ઘટી ગઇ છે. રૂપિયાની નરમાઇએ તથા ક્રૂડના ભાવ ૪૦ ડોલરની ઉપર પહોંચતા સ્થાનિક ઓઇલ કંપનીઓને ઊંચી આયાત પડતરની અસરે ભાવમાં ઘટાડો થવાનું અટકે તેવી શક્યતા જણાય છે.